**ΧΕΙΜΕΡΙΝΟ ΕΞΑΜΗΝΟ 2024-25**

**ΑΞΙΟΛΟΓΗΣΗ ΓΝΩΣΤΙΚΩΝ ΚΑΙ ΜΑΘΗΣΙΑΚΩΝ ΙΚΑΝΟΤΗΤΩΝ - ΨΧ92**

[**http://eclass.uoa.gr/courses/PPP362/**](http://eclass.uoa.gr/courses/PPP362/)

**Περιγραφή μαθήματος**

|  |
| --- |
| Στόχος του μαθήματος είναι να εξοικειώσει τους φοιτητές με τις σύγχρονες τάσεις της αξιολόγησης γνωστικών και μαθησιακών ικανοτήτων σε μαθητές προσχολικής, σχολικής και εφηβικής ηλικίας. Στο μάθημα παρουσιάζονται και συζητούνται διαφορετικοί τύποι αξιολόγησης όπως η συνέντευξη και η παρατήρηση, η αξιολόγηση μέσω της χρήσης σταθμισμένων τεστ, η άτυπη (μη σταθμισμένη) αξιολόγηση, βασισμένη στο αναλυτικό πρόγραμμα, και η αξιολόγηση μέσω ηλεκτρονικού υπολογιστή. Στο μάθημα παρουσιάζονται μέθοδοι και ενδεικτικά εργαλεία αξιολόγησης α) γνωστικών ικανοτήτων όπως η νοημοσύνη, η φωνολογική επίγνωση, η μνήμη, οι επιτελικές λειτουργίες, η συγκέντρωση και η προσοχή και β) μαθησιακών ικανοτήτων όπως η ανάγνωση, η κατανόηση, η ορθογραφία και ο γραπτός λόγος καθώς και οι στρατηγικές μάθησης, οι δεξιότητες μελέτης, και τα κίνητρα. Επίσης, στο μάθημα συζητούνται θέματα δεοντολογίας της αξιολόγησης. Το θεωρητικό μέρος συμπληρώνεται με την παρουσίαση ενδεικτικών εργαλείων αξιολόγησης στους ανωτέρω τομείς και συζητούνται μελέτες περίπτωσης. Στο πλαίσιο του μαθήματος οι φοιτητές μπορούν να εκπονήσουν προαιρετική βιβλιογραφική εργασία σε ένα συναφές θέμα.  Μαθησιακά αποτελέσματα  Οι φοιτήτριες και οι φοιτητές θα είναι σε θέση:   * να γνωρίζουν θέματα εγκυρότητας και αξιοπιστίας της διαδικασίας της αξιολόγησης * να κατανοήσουν τη σημασία της πολυδιάστατης αξιολόγησης * να περιγράφουν και σε ένα πρώτο επίπεδο να ερμηνεύουν τα αποτελέσματα μιας αξιολόγησης γνωστικών και μαθησιακών ικανοτήτων * να γνωρίσουν ψυχομετρικά τεστ γνωστικών ικανοτήτων και επίδοσης * να αναπτύξουν δεξιότητες οργάνωσης μιας αξιολόγησης σύμφωνα με τις αρχές της δεοντολογίας |
|  |